感興二十七首  其二一
作者：方一夔
朝代：宋

paragraphs: 冀北渥洼種，墮地已汗血。
深目老奚奴，日夜供剪刷。
一朝混南朔，馳道三丈闊。
道邊館候騎，歷歷抵燕越。
吳兒富金錢，補買計家活。
牽來中程度，火印死不滅。
置之皂櫪中，時彼芻與秣。
往來給官行，飛去如電抹。
奔走皮骨空，不見淹歲月。
區區鹽車中，莫笑駑馬劣。